Áætlað er að nýja Þinganesið komi til heimahafnar laugardaginn 21. desember . Skipið er smíðað í Vard skipasmíðastöðinni sem staðsett er í Aukra í Noregi . Þinganesið er sjöunda og síðasta skipið í sjö skipa raðsmíðaverkefni sem fyrirtækin Skinney-Þinganes , Gjögur , Bergur - Huginn og Samherji tóku sameiginlega þátt í . Þingnes er 29 metra langt og 12 metra breitt togskip . Skipstjóri verður Margeir Guðmundsson og yfirvélstjóri Þórir Kristjánsson . Steinunn SF - 10 sem er systurskip Þinganess kom til heimahafnar á Hornafirði þann 27. nóvember s.l. og er nú verið að setja nýja vinnslulínu um borð í Steinunni í Hafnarfirði . Þau fengu samskonar búnað og verður í Steinunni og Þinganesi , “ segir Ásgeir Gunnarsson framkvæmdastjóri veiða . Bolfiskfloti Skinneyjar-Þinganess sem og skip Gjögurs úr raðsmíðaverkefninu verða því öll með eins vinnslulínu . Ný Steinunn og Þingnes leysa af hólmi eldri skip með sömu nöfnum sem voru smíðuð 1991 og 2000 . Ásgeir segir að þetta séu skip sem hafi verið mikið notuð , sérstaklega Steinunn . Gamla Steinunn og Hvanney hafa verið seld til Nesfisks í Garðinum og Þinganes er á söluskrá . Þinganes í prufu siglingu í Noregi „ Það verður kannski ekki mikil bylting í skipaþróun á 20 árum en það sem vinnst með endurnýjuninni er aukið rekstraröryggi og nýjungarnar felast meðal annars í því að rafmagnsspil er í nýju skipunum sem dregur úr olíunotkun og eru þægilegri í vinnslu . Þá eru tvær aðalvélar í skipunum sem eykur rekstraröryggi ásamt því að skipin eru mjög grunnrist fyrir vikið sem hentar okkur vel út af innsiglingunni . Við höfum líka væntingar um að orkunotkunin fari niður um 10 - 15% . Eftir heimkomu nýja Þinganess má segja að skipafloti okkar hafi tekið töluverðum breytingum þar sem við munum ekki gera út á net og snurvoðaveiðar á næsta ári . Samhliða þessum breytingum höfum við verið að endurnýja vinnslulínur í Krossey svo áherslan verður meiri á ferskan fisk í framtíðinni . Ráðgert er að nýja Þinganes haldi til veiða í byrjun mars á næsta ári .